text: Moult très apertement s'arma
   Cléomadès, ne detria.
   Quant armez fu, lor[s] ceint s'espée
   Qui ert trenchans et acerée,
   "Ressoignie," qu'il moult amoit,
   Qu'esprouvée en maint lieu l'avoit.
   Ramenez li fu ses destriers,
   Et il, qui d'armes ert maniers,
   I monta moult isnelement.
   PageV02P028
   Son escu et sa lance prent.
   Quant il ot son hiaume lacié,
   Qui lors le veïst afichié
   Noblement desus les estriers,
   Bien deïst : "Cis est chevaliers."
  